type: legislation

jurisdiction: Hungary

text:
1757/2018. (XII. 20.) Korm. határozata a Trianon Múzeum Alapítvány múzeumfejlesztési programjának, ingatlanfejlesztésének, valamint működésének támogatásáról.
A Kormány
 1. egyetért a  Trianon Múzeum Alapítvány (a  továbbiakban: Alapítvány) múzeumfejlesztési programjának,
ingatlanfejlesztésének, valamint működésének támogatásával;
 2. felhívja a pénzügyminisztert, hogy – az emberi erőforrások minisztere bevonásával – gondoskodjon az Alapítvány
múzeumfejlesztési programjának, valamint ingatlanfejlesztésének támogatása érdekében a 2018. évben szükséges
350 000 000 forint rendelkezésre állásáról a  Magyarország 2018. évi központi költségvetéséről szóló 2017. évi
C. törvény 1.  melléklet XX. Emberi Erőforrások Minisztériuma fejezet, 20. Fejezeti kezelésű előirányzatok cím,
26. Alapítványok, közalapítványok által ellátott feladatok és általuk fenntartott intézmények támogatása alcím,
2. Kulturális alapítványok, közalapítványok jogcímcsoport, 12. Trianon Múzeum Alapítvány (Várpalotai Trianon
Múzeum) támogatása jogcím javára;
Felelős: pénzügyminiszter
 emberi erőforrások minisztere
Határidő: azonnal 3. egyetért azzal, hogy az  emberi erőforrások minisztere a  2.  pont szerinti 350 000 000 forint terhére,
az  államháztartásról szóló törvény végrehajtásáról szóló 368/2011. (XII. 31.) Korm. rendelet 101/A.  § hatálya alá
tartozó támogatást nyújtson az Alapítvány részére;
Felelős: emberi erőforrások minisztere
Határidő: a 2. pont szerinti forrásbiztosítást követően azonnal
4. felhívja a pénzügyminisztert, hogy – az emberi erőforrások minisztere bevonásával – gondoskodjon az 1. pontban
foglaltak végrehajtása érdekében a  2019. évben szükséges 120 000 000 forint többlettámogatás rendelkezésre
állásáról a  Magyarország 2019. évi központi költségvetéséről szóló 2018. évi L. törvény 1.  melléklet XX. Emberi
Erőforrások Minisztériuma fejezet, 20. Fejezeti kezelésű előirányzatok cím, 26. Alapítványok, közalapítványok által
ellátott feladatok és általuk fenntartott intézmények támogatása alcím, 2. Kulturális alapítványok, közalapítványok
jogcímcsoport, 12. Trianon Múzeum Alapítvány (Várpalotai Trianon Múzeum) támogatása jogcím javára;
Felelős: pénzügyminiszter
 emberi erőforrások minisztere
Határidő: 2019. július 31.
5. felhívja a  pénzügyminisztert, hogy az  1.  pontban foglaltak végrehajtása érdekében – az  emberi erőforrások
minisztere bevonásával – gondoskodjon az  Alapítvány működéséhez szükséges 220 000 000 forint beépülő
jelleggel történő biztosításáról a  2020. évtől kezdődően a  központi költségvetés XX. Emberi Erőforrások
Minisztériuma fejezetben.
Felelős: pénzügyminiszter
 emberi erőforrások minisztere
Határidő: a 2020. évi központi költségvetés tervezése során
Orbán Viktor s. k.,
 miniszterelnök


text:
12/2013. (III. 5.) VM rendelete a tejtermelőket sújtó különleges hátrányok kezeléséhez kapcsolódó különleges támogatás igénybevételének szabályairól.
A mezőgazdasági, agrár-vidékfejlesztési, valamint halászati támogatásokhoz és egyéb intézkedésekhez kapcsolódó eljárás egyes
kérdéseiről szóló 2007. évi XVII. törvény 81. § (3) bekezdés a) és b) pontjában kapott felhatalmazás alapján – az egyes miniszterek,
valamint a Miniszterelnökséget vezető államtitkár feladat- és hatásköréről szóló 212/2010. (VII. 1.) Korm. rendelet 94. § a) és
b) pontjában meghatározott feladatkörömben eljárva – a következőket rendelem el:
1. § (1) E rendelet alkalmazásában: 1. gazdasági szempontból sérülékeny terület:
a) a társadalmi-gazdasági és infrastrukturális szempontból elmaradott, illetve az országos átlagot jelentősen
meghaladó munkanélküliséggel sújtott települések jegyzékéről szóló kormányrendelet szerinti település,
b) a kedvezményezett térségek besorolásáról szóló kormányrendelet szerinti kistérség,
c) az Új Magyarország Vidékfejlesztési Program IV. Tengelye (LEADER) szempontjából lehatárolt vidéki térségek,
valamint d) az Európai Mezőgazdasági Vidékfejlesztési Alap társfinanszírozásában megvalósuló támogatások esetében
a kedvezőtlen adottságú területek és az azokhoz tartozó települések megállapításáról szóló miniszteri rendelet
szerinti település; 2. környezeti szempontból érzékeny terület: a) az európai közösségi jelentőségű természetvédelmi rendeltetésű területekkel érintett földrészletekről szóló
miniszteri rendelet hatálya alá tartozó terület, valamint b) a vizek mezőgazdasági eredetű nitrátszennyezéssel szembeni védelméről szóló kormányrendelet szerinti
nitrátérzékeny terület; 3. különleges támogatás: a közös agrárpolitika keretébe tartozó, mezőgazdasági termelők részére meghatározott
közvetlen támogatási rendszerek közös szabályainak megállapításáról és a mezőgazdasági termelők részére
meghatározott egyes támogatási rendszerek létrehozásáról, az 1290/2005/EK, a 247/2006/EK és a 378/2007/EK
rendelet módosításáról, valamint az 1782/2003/EK rendelet hatályon kívül helyezéséről szóló 2009. január 19-i
73/2009/EK tanácsi rendelet (a továbbiakban: 73/2009/EK tanácsi rendelet) 68. cikk 1. bekezdés b) pontja szerinti tej
termeléséhez kötött különleges támogatás; 4. tárgyév: e rendelet szerinti támogatási kérelem benyújtásának éve;
5. tárgyévre vonatkozó kvótaév: a tárgyévet megelőző év április 1-jétől a tárgyév március 31-éig tartó időszak.
(2) Az e rendeletben meg nem határozott fogalmak értelmezése tekintetében a tehéntej termékpálya szabályozásában
alkalmazott kvótarendszerről szóló 14/2010. (II. 23.) FVM rendelet (a továbbiakban: tejkvóta-rendelet) 1. §-ának
rendelkezéseit kell alkalmazni. (3) E rendelet szerinti támogatásra való jogosultság megállapítása során a 73/2009/EK tanácsi rendelet 28. cikkének
(1) bekezdés b) pontjában meghatározott minimumkövetelményt kell alkalmazni.
2. § (1) A beszállítási, illetve közvetlen értékesítési tejkvótával rendelkező tejtermelő a saját gazdaságában a tárgyévre
vonatkozó kvótaévben megtermelt, és ténylegesen értékesített tej után – legfeljebb a tejkvóta nyilvántartás szerint a
tárgyévre vonatkozó kvótaév utolsó napján rendelkezésére álló tejkvóta mértékéig – különleges támogatást vehet
igénybe. (2) Az Európai Mezőgazdasági Vidékfejlesztési Alapból a mezőgazdasági termelők gazdaságátadásához nyújtandó
támogatás részletes feltételeiről szóló miniszteri rendelet alapján benyújtott támogatási kérelemre hozott jogerős
támogatási határozat alapján átadott teljes gazdaság tekintetében, az átadó gazdaságában a tárgyévre vonatkozó
kvótaévben megtermelt és ténylegesen értékesített tej, valamint a tejkvóta nyilvántartás szerint a tárgyévre
vonatkozó kvótaév utolsó napján az átadó rendelkezésére álló tejkvóta alapján a teljes gazdaságot átvevő termelő
jogosult a különleges támogatás igénybevételére az 5. § (1) bekezdés szerinti támogatási kérelem benyújtásával.
3. § (1) A különleges támogatás igénybevételének feltétele, hogy a kérelmező
a) a támogatási kérelmében szereplő értékesített tej vonatkozásában az állatok tenyészetének állattartójaként
– a szarvasmarha-fajok egyedeinek jelöléséről, valamint Egységes Nyilvántartási és Azonosítási Rendszeréről
szóló 99/2002. (XI. 5.) FVM rendelet (a továbbiakban: szarvasmarha ENAR rendelet) 2. § 9. pontja szerinti magyar
ENAR-szám feltüntetésével – szerepeljen a szarvasmarha ENAR rendelet szerinti nyilvántartásban,
b) tejtermelési tevékenysége helyszíneként szolgáló gazdaságának helyrajzi szám szerint megjelölt helye
gazdasági szempontból sérülékeny területen vagy környezeti szempontból érzékeny területen legyen, és
c) a támogatási kérelem benyújtásának időpontjában megfeleljen a tejkvóta-rendelet szerinti tejtermelő
fogalmának. (2) A támogatásra a tejtermelő abban az esetben jogosult, ha a tárgyévre vonatkozóan legalább 1 hektár SAPS
támogatható területtel rendelkezik. (3) Jogosult a különleges támogatásra az a tejtermelő is, aki vagy amely felszámolási, végelszámolási vagy
adósságrendezési eljárás alatt áll feltéve, hogy az e rendeletben meghatározott egyéb feltételeknek megfelel.
4. § (1) A különleges támogatás forrása az Európai Mezőgazdasági Garancia Alapnak az Európai Bizottság által meghatározott
pénzügyi kerete. (2) A különleges támogatás keretösszege évente 44 864 125 euró.
(3) A különleges támogatás alapjául szolgáló, a tejtermelő által értékesített tej mennyiségét a felvásárlónak történő
beszállítás esetén a tejkvóta-rendelet 2. melléklet 1.1. pontja alapján alkalmazott zsírkorrekciót követően, közvetlen
értékesítés esetén az értékesített folyadéktej és az értékesített tejtermékek folyadéktejre átszámított egyenértékének
összesített mennyiségét a tejkvóta-rendelet 2. melléklet 1.2. pontja alapján kell megállapítani.
(4) A különleges támogatás mértékét az (1) bekezdés szerinti pénzügyi keret és az összes támogatási kérelmet benyújtó
tejtermelő által a 2. § (1) bekezdés szerint értékesített összes tejmennyiség alapján az agrárpolitikáért felelős miniszter
rendeletben határozza meg. 5. § (1) A támogatási kérelmet évente május 15-ig a Mezőgazdasági és Vidékfejlesztési Hivatal (a továbbiakban: MVH)
központi szerve által rendszeresített és az MVH honlapján közleményben közzétett nyomtatványon kell benyújtani.
(2) A támogatási kérelem az (1) bekezdésben meghatározott határidőt követő 25. naptári napig még benyújtható,
figyelemmel a 73/2009/EK tanácsi rendeletnek a kölcsönös megfeleltetés, a moduláció és az integrált igazgatási és
ellenőrzési rendszer tekintetében, az említett rendeletben létrehozott, mezőgazdasági termelők részére
meghatározott közvetlen támogatási rendszerek keretében történő végrehajtására vonatkozó részletes szabályok
megállapításáról, valamint az 1234/2007/EK tanácsi rendeletnek a kölcsönös megfeleltetés tekintetében,
a borágazatban meghatározott támogatási rendszer keretében történő végrehajtására vonatkozó részletes szabályok
megállapításáról szóló, 2009. november 30-i 1122/2009/EK bizottsági rendelet (a továbbiakban: 1122/2009/EK
bizottsági rendelet) 23. cikk (1) bekezdésében foglaltakra. (3) Az (1) bekezdés szerinti kérelem egyben kifizetési kérelemnek is minősül.
(4) Az (1) bekezdés szerinti kérelem a) a tejtermelő személyazonosságának megállapítására szolgáló adatokat,
b) a tejtermelő által értékesített tej mennyiségét, c) a szarvasmarha ENAR rendelet szerinti tenyészetkódot,
d) a gazdaság tejtermelési tevékenységének helyrajzi szám szerint megjelölt helyét, és
e) az 1122/2009/EK bizottsági rendelet 18. cikk (1) bekezdés b) pontja szerinti nyilatkozatot
tartalmazza. (5) Az (1) bekezdés szerinti kérelemhez mellékelni kell
a) a tejnek felvásárló részére történő értékesítése esetén a felvásárló által a tejtermelőre vonatkozóan
a tejkvóta-rendelet szerinti jelentés adattartalmának megfelelően kiállított igazolást, vagy
b) a tejnek Magyarország területéről értékesítés céljából történő kiszállítása esetén a kiszállított tej
mennyiségének és minőségének (zsírtartalmának) megállapítására alkalmas számlákon alapuló nyilatkozatot.
6. § Az Európai Mezőgazdasági Garancia Alapból, az Európai Mezőgazdasági Vidékfejlesztési Alapból, valamint a központi
költségvetésből finanszírozott egyes támogatások igénybevételével kapcsolatos egységes eljárási szabályokról szóló
miniszteri rendeletben foglaltakat az e rendeletben foglaltak szerinti eltéréssel, illetve kiegészítéssel kell megfelelően
alkalmazni az alábbiak vonatkozásában: a) a kérelem adataiban bekövetkezett változás bejelentése,
b) módosítás, c) pontosítás, d) adminisztratív és fizikai ellenőrzés,
e) a döntés, f) jogosulatlanul igénybe vett támogatás visszatérítése,
g) támogatás kifizetése, valamint h) a jogkövetkezmények halmozódása.
7. § Az MVH a tejkvóta-rendelet 14. §-ában előírt éves jelentések és az e rendelet alapján elszámolt tejmennyiség
vonatkozásában keresztellenőrzést végez. 8. § Az elháríthatatlan külső ok (vis maior) eseteire, és annak igazolására az 1122/2009/EK bizottsági rendelet 75. cikk
(2) bekezdésében, valamint az elháríthatatlan külső ok (vis maior) esetén alkalmazandó egyes szabályokról, valamint
egyes agrár tárgyú miniszteri rendeletek módosításáról szóló 44/2007. (VI. 8.) FVM rendeletben foglaltakat kell
alkalmazni. 9. § Ez a rendelet a kihirdetését követő harmadik napon lép hatályba.
10. § Ez a rendelet a) a közös agrárpolitika keretébe tartozó, mezőgazdasági termelők részére meghatározott közvetlen támogatási
rendszerek közös szabályainak megállapításáról és a mezőgazdasági termelők részére meghatározott egyes
támogatási rendszerek létrehozásáról, az 1290/2005/EK, a 247/2006/EK és a 378/2007/EK rendelet
módosításáról, valamint az 1782/2003/EK rendelet hatályon kívül helyezéséről szóló, 2009. január 19-i
73/2009/EK tanácsi rendelet, b) a 73/2009/EK tanácsi rendeletnek az ugyanezen rendelet IV. és V. címében a mezőgazdasági termelők részére
meghatározott támogatási rendszerek tekintetében történő alkalmazására vonatkozó részletes szabályok
megállapításáról szóló, 2009. október 29-i 1121/2009/EK bizottsági rendelet,
c) a közös agrárpolitika keretébe tartozó, mezőgazdasági termelők részére meghatározott közvetlen támogatási
rendszerek közös szabályainak megállapításáról és a mezőgazdasági termelők részére meghatározott egyes
támogatási rendszerek létrehozásáról szóló 73/2009/EK tanácsi rendelet III. címében előírt egységes
támogatási rendszer végrehajtására vonatkozó részletes szabályok megállapításáról szóló, 2009. október 29-i
1120/2009/EK bizottsági rendelet, és d) a 73/2009/EK tanácsi rendeletnek a kölcsönös megfeleltetés, a moduláció és az integrált igazgatási és
ellenőrzési rendszer tekintetében, az említett rendeletben létrehozott, mezőgazdasági termelők részére
meghatározott közvetlen támogatási rendszerek keretében történő végrehajtására vonatkozó részletes
szabályok megállapításáról, valamint az 1234/2007/EK tanácsi rendeletnek a kölcsönös megfeleltetés
tekintetében, a borágazatban meghatározott támogatási rendszer keretében történő végrehajtására
vonatkozó részletes szabályok megállapításáról szóló, 2009. november 30-i 1122/2009/EK bizottsági rendelet
végrehajtásához szükséges rendelkezéseket állapít meg. 11. § (1) Az Európai Mezőgazdasági Garancia Alapból finanszírozott egységes területalapú támogatás (SAPS), valamint
az ahhoz kapcsolódó kiegészítő nemzeti támogatások (top up) 2012. évi igénybevételével kapcsolatos egyes
kérdésekről szóló 32/2012. (IV. 2.) VM rendelet [a továbbiakban: 32/2012. (IV. 2.) VM rendelet] 35. § (6) bekezdés
8. pontjában az „(1) bekezdés f) pontja” szövegrész helyébe az „(1) bekezdés e) pontja” szöveg lép.
(2) A 32/2012. (IV. 2.) VM rendelet 35. § (6) bekezdés 11. pontjában az „(1) bekezdés e) pontja” szövegrész helyébe
az „(1) bekezdés f) pontja” szöveg lép. (3) A 32/2012. (IV. 2.) VM rendelet a következő 41. §-sal egészül ki:
„41. § E rendeletnek a tejtermelőket sújtó különleges hátrányok kezeléséhez kapcsolódó különleges támogatás
igénybevételének szabályairól szóló 12/2013. (III. 5.) VM rendelettel (a továbbiakban: módosító rendelet)
megállapított 35. § (6) bekezdés 8. és 11. pontját a módosító rendelet hatályba lépésekor folyamatban lévő ügyekben
is alkalmazni kell.” 12. § Hatályát veszti a tejtermelőket sújtó különleges hátrányok kezeléséhez kapcsolódó, 2012. évi különleges támogatás
igénybevételének szabályairól szóló 18/2012. (III. 6.) VM rendelet.
Dr. Fazekas Sándor s. k.,
vidékfejlesztési miniszter


text:
70/2012. (V. 18.) OVB határozata.  Az Országos Választási Bizottság – 2012. május 16-án megtartott ülésén – a választási eljárásról szóló 1997.
C. törvény (a továbbiakban: Ve.) 124/A. § (3) bekezdés b) pontjában foglalt hatáskörében eljárva P. M. magánszemély
(a továbbiakban: beadványozó) által benyújtott országos népszavazási kezdeményezés tárgyában meghozta
a következő határozatot: Az Országos Választási Bizottság az aláírásgyűjtő ív mintapéldányának hitelesítését megtagadja.
A határozat ellen – a Magyar Közlönyben való közzétételét követő 15 napon belül – a Kúriához címzett kifogást lehet
benyújtani az Országos Választási Bizottságnál (1051 Budapest, Arany J. u. 25.; levélcím: 1357 Budapest, Pf. 2;
fax: 06-1-7950-143). A bírósági eljárásban az ügyvédi képviselet kötelező. A jogi szakvizsgával rendelkező személy saját
ügyében ügyvédi képviselet nélkül is eljárhat. A bírósági eljárás nem tárgyi illetékmentes. Az illeték mértéke 15 000 Ft.
Faxon benyújtott beadványon az illeték nem róható le.
Indokolás I. Beadványozó 2012. május 8-án aláírásgyűjtő ív mintapéldányát nyújtotta be az Országos Választási Bizottsághoz
az országos népszavazásról és népi kezdeményezésről szóló 1998. évi III. törvény (a továbbiakban: Nsztv.) 2. §-a szerinti
hitelesítés céljából. Az aláírásgyűjtő íven a következő kérdés szerepelt:
„EGYETÉRT-E ÖN AZZAL, HOGY MAGYAR ÁLLAMPOLGÁR SAJÁT TULAJDONÁBAN LÉVŐ LAKÓINGATLANÁT SEM KÖZÜZEMI
DÍJTARTOZÁS, SEM KÖLCSÖNTARTOZÁS OKÁN ELÁRVEREZNI NE LEHESSEN?” Az országos népszavazási népi kezdeményezés során alkalmazandó aláírásgyűjtő ív tartalmát a Ve. 118. §
(3)–(5) bekezdései, mintáját a Ve. 153. § e) pontjában foglalt felhatalmazás alapján a 11/2008. (III. 1.) ÖTM rendelet
melléklete határozza meg. Az Országos Választási Bizottság a hitelesítésre benyújtott aláírásgyűjtő ív mintapéldányával kapcsolatban
megállapította, hogy az nem felel meg a Ve.-ben meghatározott adattartalomnak és a 11/2008. (III. 1.) ÖTM rendelet
mellékletében lévő mintának, mivel hiányos, illetőleg pontatlan az aláírásgyűjtő ív számos eleme és rovata.
Az aláírásgyűjtő íven nem szerepel az aláírásgyűjtés célja, azaz hogy az indítványozó országos népszavazáshoz vagy
országos népi kezdeményezéshez kíván aláírást gyűjteni. Nem került feltüntetésre továbbá az a felhívás, amely szerint
egy választópolgár a kezdeményezést csak egy aláírással támogathatja. Végül nem a 11/2008. (III. 1.) ÖTM rendelet
mellékletében meghatározott mintának megfelelő az egyes rovatok fejléce sem és hiányzik az aláírást gyűjtő
választópolgár aláírásának helye. Az Országos Választási Bizottság – az Nsztv. 10. § e) pontja alapján, mivel az aláírásgyűjtő ív nem felel meg a választási
eljárásról szóló törvényben foglalt követelményeknek – az aláírásgyűjtő ív mintapéldányának hitelesítését
megtagadja. II. A határozat az Nsztv. 2. §-án, 10. § e) pontján, a Ve. 118. § (3)–(5) bekezdésein, a 11/2008. (III. 1.) ÖTM rendelet
mellékletén, a jogorvoslatról szóló tájékoztatás a Ve. 130. §-ának (1) bekezdésén, az illetékekről szóló tájékoztatás
az 1990. évi XCIII. törvény 37. § (1) bekezdésén, 39. § (3) bekezdés d) pontján, 42. § (1) bekezdés g) pontján alapul.
Dr. Bordás Vilmos s. k.,
az Országos Választási Bizottság elnöke


text:
416/2016. (XI. 2.) KE határozata bírói felmentésről.
Az Alaptörvény 9.  cikk (3)  bekezdés k)  pontja, valamint a  bírák jogállásáról és javadalmazásáról szóló 2011. évi
CLXII. törvény 90. §-a alapján – az Országos Bírósági Hivatal elnökének javaslatára – a bírói felső korhatár betöltésére
tekintettel Hidvéginé dr. Adorján Líviát 2017. március 27-ei hatállyal bírói tisztségéből felmentem.
Budapest, 2016. október 19. Áder János s. k.,
 köztársasági elnök


text:
1612/2014. (XI. 4.) Korm. határozata a Mezőgazdasági és Vidékfejlesztési Hivatal Integrált Irányítási és Ellenőrzési Rendszere kiterjesztésére irányuló informatikai rendszerfejlesztési projekt (IIER2) forrásbiztosításáról.
A Kormány
 1. az államháztartásról szóló 2011. évi CXCV. törvény 33. § (1) bekezdésében biztosított jogkörében eljárva, az EKOP
1.2.24 – „Az MVH Integrált Irányítási és Ellenőrzési Rendszerének kiterjesztése (IIER2) és felkészítése a  2014–20-as
KAP  ciklus követelményeinek kiszolgálására” projekt megvalósításához szükséges források biztosításához
1 464 000 ezer forint egyszeri átcsoportosítását rendeli el a Magyarország 2014. évi központi költségvetéséről szóló
2013. évi CCXXX. törvény (a  továbbiakban: Kvtv.) 1.  melléklet XIX. Uniós Fejlesztések fejezet, 2. Fejezeti kezelésű
előirányzatok cím, 7. Szakmai fejezeti kezelésű előirányzatok alcím, 13. EU Önerő Alap jogcímcsoport terhére, a Kvtv.
1.  melléklet XII. Földművelésügyi Minisztérium fejezet, 5. Mezőgazdasági és Vidékfejlesztési Hivatal cím javára
az 1. melléklet szerint,
Felelős: Miniszterelnökséget vezető miniszter, földművelésügyi miniszter, nemzetgazdasági miniszter
Határidő: azonnal
2. az 1.  pont szerint biztosított előirányzat felhasználásakor a  Mezőgazdasági és Vidékfejlesztési Hivatalt mentesíti
az 1982/2013. (XII. 29.) Korm. határozat 1. pontjában előírt beszerzési tilalom alól.
Felelős: földművelésügyi miniszter
Határidő: folyamatos Orbán Viktor s. k.,
 miniszterelnök


text:
1181/2018. (III. 29.) Korm. határozata a Mosonmagyaróvár Város Önkormányzata iparterület-fejlesztési terve alapján a tehermentesítő út előkészítéséről.
1. A Kormány
a) egyetért a  „Mosonmagyaróvár déli tehermentesítő út 1. számú főút és 86. számú főút közötti szakasz
megvalósítás, valamint az  M1 autópálya Moson pihenőhely átépítésével új autópálya csomópont
megvalósítása” projekt előkészítésével;
b) egyetért azzal, hogy az a) alpont szerinti projekthez kapcsolódó „Mosonmagyaróvár északi tehermentesítő út,
új  út építése a  8505. jelű út és az  Éger utca közötti szakaszon” projektelem előkészítése Mosonmagyaróvár
Város Önkormányzata beruházásában történjen;
c) felhívja a  nemzeti fejlesztési minisztert, hogy a  NIF Nemzeti Infrastruktúra Fejlesztő zártkörűen működő
Részvénytársaság útján gondoskodjon az  a)  alpont szerinti projekt előkészítéséhez szükséges lépések
megtételéről;
Felelős: nemzeti fejlesztési miniszter
Határidő: azonnal
d) felhívja a  nemzeti fejlesztési minisztert és a  nemzetgazdasági minisztert, hogy az  a)  alpont szerinti projekt
előkészítésének finanszírozása, valamint a kifizetésekhez kapcsolódó pénzügyi tranzakciós illeték és kincstári
díjak finanszírozása érdekében gondoskodjanak a  2019.  évi központi költségvetés tervezése során bruttó
170 000 000 forint összegű forrásnak a Nemzeti Fejlesztési Minisztérium fejezetben történő biztosításáról;
Felelős: nemzeti fejlesztési miniszter
nemzetgazdasági miniszter
Határidő: a 2019. évi központi költségvetés tervezése során
e) felhívja a  nemzetgazdasági minisztert és a  belügyminisztert, hogy a  b)  alpont szerinti projektelem
előkészítésének finanszírozása érdekében gondoskodjanak összesen 18 923 000 forint összegű forrásnak
a  Magyarország 2018.  évi központi költségvetéséről szóló 2017.  évi C.  törvény 1.  melléklet IX. Helyi
önkormányzatok támogatásai fejezet javára történő biztosításáról;
Felelős: nemzetgazdasági miniszter
belügyminiszter
Határidő: azonnal f ) egyetért azzal, hogy a  belügyminiszter a  b)  alpontban meghatározott projektelem előkészítésének
finanszírozása érdekében támogatási szerződést kössön Mosonmagyaróvár Város Önkormányzatával.
2. Ez a határozat a közzétételét követő 3. napon lép hatályba.
 3. A Magyarország rövid- és középtávú közútfejlesztéséhez kapcsolódó infrastrukturális beruházások
összehangolásáról és azok 2022-ig történő megvalósításáról szóló 1371/2016. (VII. 15.) Korm. határozat
[a továbbiakban: 1371/2016. (VII. 15.) Korm. határozat] 1. melléklete az 1. melléklet szerint módosul.
4. A Magyarország rövid- és középtávú közútfejlesztéseinek 2022-ig történő megvalósításához szükséges feltételek
biztosításáról szóló 1505/2016. (IX. 21.) Korm. határozat [a  továbbiakban: 1505/2016. (IX. 21.) Korm. határozat]
6–8. pontja helyébe a következő rendelkezések lépnek:
(A Kormány)
„6. az  államháztartásról szóló 2011.  évi CXCV.  törvény (a  továbbiakban: Áht.) 36.  § (4c)  bekezdés a)  pontjában
biztosított jogkörében eljárva a  központi költségvetés XVII. Nemzeti Fejlesztési Minisztérium fejezet, Fejezeti
kezelésű előirányzatok cím, Közlekedési ágazati programok alcím, Kiemelt közúti projektek kiadási előirányzata
(a  továbbiakban: Előirányzat) terhére vállalható kötelezettségek mértékét a  2018–2022.  évekre az  alábbiak szerint
állapítja meg:
a) a 2018. évre vonatkozó kötelezettségvállalás felső korlátja 267 702 millió forint,
b) a 2019. évre vonatkozó kötelezettségvállalás felső korlátja 402 192 millió forint,
c) a 2020. évre vonatkozó kötelezettségvállalás felső korlátja 219 469 millió forint,
d) a 2021. évre vonatkozó kötelezettségvállalás felső korlátja 136 955 millió forint,
e) a 2022. évre vonatkozó kötelezettségvállalás felső korlátja 63 844 millió forint,
7. felhívja a  nemzeti fejlesztési minisztert, hogy a  6.  pontban meghatározott éven túli előirányzati korlátok
figyelembevételével a már megkötött támogatási szerződéseket módosítsa,
Felelős: nemzeti fejlesztési miniszter
Határidő: azonnal 8. az  Áht. 36.  § (4b)  bekezdésében biztosított jogkörében eljárva jóváhagyja, hogy a  nemzeti fejlesztési miniszter
az  e  határozatban foglaltak végrehajtása érdekében a  6.  pont szerinti éven túli korlátok kapcsolódó pénzügyi
tranzakciós illetékek és kincstári díjak összegével csökkentett mértékéig, összesen legfeljebb 1  397 515 millió
forint összegben kötelezettségeket vállaljon, illetve a  már megkötött támogatási szerződést ennek megfelelően
módosítsa,”
5. Az 1505/2016. (IX. 21.) Korm. határozat 1. melléklete helyébe a 2. melléklet lép.
 6. Az 1505/2016. (IX. 21.) Korm. határozat 2. melléklete a 3. melléklet szerint módosul.
 7. Az 1505/2016. (IX. 21.) Korm. határozat 1. pontjában a „2 587 589 millió forint” szövegrész helyébe a „2 587 759 millió
forint” szöveg lép. Orbán Viktor s. k.,
 miniszterelnök


text:
16/2007. (V. 8.) GKM utasítása A Nemzeti Kutatási és Technológiai Hivatal Szervezeti és Működési Szabályzatáról.
1. § A központi államigazgatási szervekről, valamint a Kormány tagjai és az államtitkárok jogállásáról szóló 2006. évi LVII.
törvény 74. §-ában foglaltak alapján jelen utasítás mellékleteként a Nemzeti Kutatási és Technológiai Hivatal Szervezeti
és Működési Szabályzatát kiadom.
2. § Ez az utasítás 2007. május 14-én lép hatályba, egyidejűleg hatályát veszti a Nemzeti Kutatási és Technológiai Hivatal
Szervezeti és Működési szabályzatáról szóló 33/2006. (X. 19.) GKM utasítás.
Dr. Kóka János s. k.,
gazdasági és közlekedési miniszter


text:
15/2017. (II. 3.) ME határozata a Magyar–Iráni Gazdasági Együttműködési Vegyes Bizottság magyar tagozati elnökének kinevezéséről.
A kormányközi vegyesbizottságok tagjainak és tisztségviselőinek kijelöléséről szóló 2118/2008. (VIII. 27.)
Korm. határozat 3. pont a) alpontja szerinti jogkörömben eljárva a külgazdasági és külügyminiszter előterjesztése
alapján
Szijjártó Pétert a 2/2016. (I. 20.) Korm. rendelettel kihirdetett, a Magyarország Kormánya és az Iráni Iszlám Köztársaság Kormánya
közötti gazdasági együttműködési megállapodás hatálybalépésének napjától kezdődő hatállyal a Magyar–Iráni
Gazdasági Együttműködési Vegyes Bizottság magyar tagozatának elnökévé kijelölöm.
Orbán Viktor s. k.,
 miniszterelnök


text:
1210/2009. (XII. 11.) Korm. határozata.  a Magyarországi Református Egyház és a Magyarországi Evangélikus Egyház számára a 2009. év II. félévében rendezésre javasolt ingatlanok rendezéséről, az e célra elkülönített költségvetési keret elosztásáról A Kormány
1. a volt egyházi ingatlanok tulajdoni helyzetének rendezéséről szóló 1991. évi XXXII. törvény értelmében alakított
egyeztető bizottság által rendezésre javasolt ingatlanok jegyzékét jóváhagyja, és elrendeli, hogy az oktatási és
kulturális miniszter gondoskodjon az 1. számú melléklet szerinti jegyzékben felsorolt ingatlanoknak a Magyarországi
Református Egyház és a Magyarországi Evangélikus Egyház tulajdonába adásáról, illetve a kártalanítások kifizetéséről
a 2. számú mellékletben csatolt pénzellátási terv alapján;
Felelős: oktatási és kulturális miniszter
Határidő: 2009. december 31.
2. egyetért azzal, hogy a volt egyházi ingatlanok tulajdoni helyzetének rendezésére biztosított 2010. évi költségvetési
előirányzat terhére 4 millió Ft az egyeztető bizottságok folyamatos működéséhez, szakértői és megbízási díjak, illetve
az egyházi ingatlanrendezéssel kapcsolatos beszerzések céljára kerüljön felhasználásra.
Felelős: oktatási és kulturális miniszter
Határidő: 2010. január 31.
3. E határozat a közzététel napján lép hatályba.
Bajnai Gordon s. k.,
miniszterelnök


text:
1057/2014. (II. 11.) Korm. határozata az Eszterháza Kulturális, Kutató- és Fesztiválközpont létrehozásához és működéséhez szükséges források megteremtéséről.
A Kormány egyetért az Eszterháza Kulturális, Kutató- és Fesztiválközpont finanszírozási koncepciójával és e körben felhívja
 1. a nemzetgazdasági minisztert, hogy – a Miniszterelnökséget vezető államtitkárral együttműködve – az Eszterháza
Kulturális, Kutató- és Fesztiválközpont 2014. évi működéséhez szükséges költségvetési forrás biztosítása érdekében
az intézmény létrejöttét követően tegye meg a szükséges intézkedéseket;
Felelős: nemzetgazdasági miniszter
 Miniszterelnökséget vezető államtitkár
Határidő: 2014. március 5.
2. a Miniszterelnökséget vezető államtitkárt, hogy a  2015. évi központi költségvetésről szóló törvény előkészítése
során gondoskodjon az  Eszterháza Kulturális, Kutató- és Fesztiválközpont részére szükséges költségvetési
előirányzat biztosításáról, figyelemmel a 2015. évre tervezett létszámnövekedésre és az esetleg szükséges további
fejlesztésekre is.
Felelős: Miniszterelnökséget vezető államtitkár
Határidő: a 2015. évi központi költségvetés tervezésével egyidejűleg
Orbán Viktor s. k.,
 miniszterelnök


text:
1796/2014. (XII. 19.) Korm. határozata a KÖZOP-3.1.1-07-2008-0012 azonosító számú („71. sz. főút Keszthely elkerülő szakasz építése” című) projekt támogatásának növeléséről.
A Kormány
 1. jóváhagyja a  KÖZOP-3.1.1-07-2008-0012 azonosító számú, „71. sz. főút Keszthely elkerülő szakasz építése” című
projekt (a továbbiakban: projekt) támogatásának legfeljebb bruttó 256 881 411 forinttal történő növelését
az 1. melléklet szerint,
2. hozzájárul a projekt támogatási szerződésének módosításához.
Felelős: nemzeti fejlesztési miniszter
Határidő: azonnal
Orbán Viktor s. k.,
 miniszterelnök


text:
10/2013. (HK 2.) MH ÖHP intézkedése a STANAG 7044 AI (1. kiadás) végrehajtásáról.
A honvédelemről és a Magyar Honvédségről, valamint
a különleges jogrendben bevezethető intézkedésekről
szóló 2011. évi CXIII. törvény 52. § (1) bekezdésében kapott felhatalmazás alapján, figyelemmel az egységesítési,
szabványosítási tevékenységről és a NATO egységesítési
dokumentumok feldolgozásáról és végrehajtásáról szóló
102/2008. (HK 19.) HM utasításban foglaltakra, a
STANAG 7044 AI (1. kiadás) végrehajtására az alábbi
intézkedést adom ki: 1. Az intézkedés hatálya kiterjed a Magyar Honvédség
Összhaderőnemi Parancsnokság (a továbbiakban: MH
ÖHP) és az alárendeltségébe tartozó légierő haderőnem
katonai szervezetei személyi állományára.
2. Jelen intézkedésemmel eredetiben, angol nyelven bevezetem a védelemgazdaságért felelős helyettes államtitkárnak 22/2012. (HK 14.) HM VGHÁT szakutasításában
fenntartás nélkül elfogadott és hatályba léptetett
STANAG 7044 AI (EDITION 1) – FUNCTIONAL
ASPECTS OF MISSION PLANNING STATION
INTERFACE DESIGN címen kiadott NATO egységesítési egyezményt.
3. Az egységesítési egyezmény meghatározza a légierő
feladattervező rendszerek részletes harcászati – műszaki
követelményeit, melyeket figyelembe kell venni a jövőbeni repülő és helikopter beszerzések előkészítése során.
4. Ez az intézkedés a közzététel napján lép hatályba és
visszavonásig hatályos.
Domján László vezérőrnagy s. k.,
MH összhaderőnemi parancsnok


text:
1338/2017. (VI. 9.) Korm. határozata a központi hivatalok és a költségvetési szervi formában működő minisztériumi háttérintézmények felülvizsgálatával kapcsolatos intézkedésekről szóló 1312/2016. (VI. 13.) Korm. határozat végrehajtása során alkalmazandó eltérő rendelkezésekről.
A Kormány egyetért azzal, hogy a  Magyar Nemzeti Digitális Archívum és Filmintézet, valamint a  Nemzeti
Művelődési Intézet közfeladatai ellátásával összefüggésben – a feladatok jellegére tekintettel – a központi hivatalok
és a  költségvetési szervi formában működő minisztériumi háttérintézmények felülvizsgálatával kapcsolatos
intézkedésekről szóló 1312/2016. (VI. 13.) Korm. határozat 10. pontjában foglaltakat nem kell alkalmazni.
Orbán Viktor s. k.,
 miniszterelnök


text:
169/2010. (V. 21.) KE határozata bírák felmentéséről és bírák kinevezéséről.
Az Alkotmány 48. § (2) bekezdése, valamint a bíróságok szervezetéről és igazgatásáról szóló 1997. évi LXVI. törvény 4. §
(1) bekezdése alapján, az Országos Igazságszolgáltatási Tanács elő ter jesz tésére
egészségügyi okból lemondására tekintettel
dr. Tóth Tibort 2010. július 15-ei hatállyal,
nyugállományba helyezés iránti kérelmére
dr. Gálné dr. Miklós Dórát és
dr. Sárdi Tibort 2010. december 31-ei hatállyal,
dr. Pánti Irént 2011. március 11-ei hatállyal,
Kocsisné dr. Surányi Andreát 2011. április 30-ai hatállyal,
a felső korhatár elérése miatt
dr. Bősinger Zsuzsannát 2011. április 9-ei hatállyal bírói tisztségéből felmentem.
Dr. Barkaszi Attilát,
Borbélyné dr. Ács Ildikót,
dr. Édes Tamás Andrást,
dr. Nagy Gábor Bálintot,
dr. Németh Zoltánt és
dr. Szobotka Helga Anitát 2010. június 1. napjától határozatlan időtartamra bíróvá,
dr. Darvas Zoltánt,
dr. Engel Izolda Rózát,
dr. Gulyás Géza Gábort,
dr. Hlavács Imrét,
Józsa Ágnest,
dr. Kenyeres Gábort,
dr. Nagyváradi Izolda Anikót és
dr. Varga Mónikát a 2010. június 1. napjától 2013. május 31. napjáig terjedő időtartamra bíróvá kinevezem.
Budapest, 2010. május 11. Sólyom László s. k.,
köztársasági elnök


text:
1376/2011. (XI. 8.) Korm. határozata a Közigazgatási és Igazságügyi Minisztérium Igazgatása és a Miniszterelnökség közötti, a Nemzeti, EU-NATO Nyilvántartó létrehozásához kapcsolódó feladatok átadás-átvételével összefüggő létszám- és kapcsolódó igazgatási költségvetési előirányzatok átcsoportosításáról.
A Kormány az államháztartásról szóló 1992. évi XXXVIII. törvény 27. § (1) bekezdésében biztosított jogkörében az EU-NATO
Nyilvántartó létrehozásának biztosítása érdekében 11,0 millió forint átcsoportosítását rendeli el a Magyar Köztársaság 2011. évi
költségvetéséről szóló CLXIX. törvény 1. melléklet X. Közigazgatási és Igazságügyi Minisztérium fejezet, 1. Közigazgatási és
Igazságügyi Minisztérium Igazgatása cím terhére, a XI. Miniszterelnökség fejezet, 1. Miniszterelnökség cím javára, a melléklet
szerint.
Felelős: közigazgatási és igazságügyi miniszter
Miniszterelnökséget vezető államtitkár
nemzetgazdasági miniszter
Határidő: azonnal Orbán Viktor s. k.,
miniszterelnök


text:
11/2017. (I. 24.) ME határozata helyettes államtitkár felmentéséről és helyettes államtitkár kinevezéséről.
A közszolgálati tisztviselőkről szóló 2011. évi CXCIX. törvény 221.  § (2)  bekezdésének c)  pontja és a  220.  §
(2) bekezdése alapján – a nemzetgazdasági miniszter javaslatára –
dr. Odrobina Lászlót, a Nemzetgazdasági Minisztérium helyettes államtitkárát e tisztségéből
– 2017. január 15-ei hatállyal – felmentem, egyidejűleg
Pölöskei Gábornét a Nemzetgazdasági Minisztérium helyettes államtitkárává – 2017. január 16-ai hatállyal –
kinevezem. Orbán Viktor s. k.,
 miniszterelnök


text:
1209/2016. (IV. 25.) Korm. határozata a turizmussal kapcsolatos állami feladatok koordinálásáért felelős kormánybiztos kinevezéséről és feladatairól.
1. A  Kormány a  központi államigazgatási szervekről, valamint a  Kormány tagjai és az  államtitkárok jogállásáról
szóló 2010. évi XLIII. törvény (a továbbiakban: Ksztv.) 31.  § (1)  bekezdésében meghatározott feladatkörében
eljárva, a  turizmussal kapcsolatos állami feladatok koordinálására 2016. április 15. napjától dr. Bienerth Gusztávot
kormánybiztossá (a továbbiakban: Kormánybiztos) nevezi ki.
2. A Kormánybiztos ellátja a következő feladatokat:
a) a turizmussal kapcsolatos állami feladatok koordinálása,
b) a Magyar Turisztikai Ügynökség tevékenységének koordinálása,
c) külön kormányhatározatban meghatározott további feladatok ellátása.
3. A miniszterelnök a Kormánybiztos tevékenységét a nemzeti fejlesztési miniszter útján irányítja.
 4. A Kormánybiztos a Ksztv. 31. § (7) bekezdése szerinti díjazásban és juttatásokban részesül.
 5. A  Kormánybiztos tevékenységét titkárság nem segíti, tevékenységének támogatására a  Magyar Turisztikai
Ügynökség szervezeti keretei között kerül sor.
 6. Ez a határozat a közzétételét követő napon lép hatályba.
Orbán Viktor s. k.,
 miniszterelnök


text:
1054/2017. (II. 3.) Korm. határozata a GINOP-7.1.5-16-2016-00004 azonosító számú („Dunakanyar Látogatóközpont” című) és a GINOP-7.1.5-16-2016-00005 azonosító számú („A Bükk Keleti Kapuja” – A Szeleta Park Látogatóközpont kialakítása című) egymilliárd forintot meghaladó támogatási igényű projektjavaslat támogatásához való hozzájárulásról.
A Kormány
 1. hozzájárul a) a GINOP-7.1.5-16-2016-00004 azonosító számú, „Dunakanyar Látogatóközpont” című, és
b) a GINOP-7.1.5-16-2016-00005 azonosító számú, „A Bükk Keleti Kapuja” – A  Szeleta Park Látogatóközpont
kialakítása című
egymilliárd forintot meghaladó támogatási igényű projektjavaslatok (a továbbiakban: projektjavaslatok)
támogatásához az 1. melléklet szerint,
2. hozzájárul a projektjavaslatok támogatási szerződésének megkötéséhez.
Felelős: nemzetgazdasági miniszter
Határidő: 2017. április 15.
Orbán Viktor s. k.,
 miniszterelnök


text:
23/2012. (II. 3.) OVB határozata.  Az Országos Választási Bizottság – 2012. január 30-án megtartott ülésén – a választási eljárásról szóló 1997. C. törvény (a továbbiakban: Ve.) 124/A. § (3) bekezdés b) pontjában foglalt hatáskörében eljárva B. Z. magánszemély (a továbbiakban: beadványozó) által benyújtott országos népszavazási kezdeményezés tárgyában meghozta a következő
határozatot: Az Országos Választási Bizottság az aláírásgyűjtő ív mintapéldányának hitelesítését megtagadja.
A határozat ellen – a Magyar Közlönyben való közzétételét követő 15 napon belül – a Kúriához címzett kifogást lehet
benyújtani az Országos Választási Bizottságnál (1051 Budapest, Arany J. u. 25.; levélcím: 1357 Budapest, Pf. 2;
fax: 06-1-7950-143). A bírósági eljárás nem tárgyi illetékmentes. Az illeték mértéke 10 500 Ft. Faxon benyújtott
beadványon az illeték nem róható le.
Indokolás I. Beadványozó 2012. január 19-én aláírásgyűjtő ív mintapéldányát nyújtotta be az Országos Választási Bizottsághoz az
országos népszavazásról és népi kezdeményezésről szóló 1998. évi III. törvény (a továbbiakban: Nsztv.) 2. §-a szerinti
hitelesítés céljából. Az aláírásgyűjtő íven a következő kérdés szerepelt:
„Egyetért-e Ön azzal, hogy az Országgyűlés törvényt alkosson arról, hogy mindazok a politikusok emberiesség elleni bűnt
követtek el, akik a 2004. december ötödikén megtartott – a kettős állampolgárságra vonatkozó – népszavazást megelőző
kampány során uszítottak a határon túli magyarok ellen, ugyanis ezzel súlyos lelki sérülést okoztak és emberi méltóságában
megsértették a hazai és határon túli magyarok millióit?”
Magyarország Alaptörvényének (a továbbiakban: Alaptörvény) 8. cikkének (2) bekezdésében foglaltak szerint
országos népszavazás tárgya az Országgyűlés feladat- és hatáskörébe tartozó kérdés lehet.
Az Alaptörvény 25. cikkében szabályozottak szerint az igazságszolgáltatási tevékenységet a bíróságok látják el, így
büntetőügyekben a bíróság dönt, valamint az Alaptörvény XXVIII. cikkének (2) bekezdése értelmében a büntetőjogi
felelősséget a bíróság jogerős határozatában állapítja meg. Mindezek alapján az Országos Választási Bizottság
megállapítja, hogy a kérdés nem tartozik az Országgyűlés feladat- és hatáskörébe.
Az Országos Választási Bizottság megállapítja, hogy a kezdeményezésben foglalt kérdés az Nsztv. 13. § (1) bekezdésében
foglalt egyértelműség követelményének sem felel meg. Az egyértelműség követelménye azt jelenti, hogy a népszavazásra
szánt kérdésnek egyértelműen megválaszolhatónak kell lennie. Ahhoz, hogy a választópolgár a népszavazásra feltett
kérdésre egyértelműen tudjon válaszolni az szükséges, hogy a kérdés világos és kizárólag egyféleképpen értelmezhető
legyen, a kérdésre igennel vagy nemmel lehessen felelni. A kérdés egyértelműségének megállapításakor továbbá azt is
vizsgálni kell, hogy a népszavazás eredménye alapján az Országgyűlés – az akkor hatályban lévő jogszabályok szerint – el
tudja-e dönteni, hogy terheli-e jogalkotási kötelezettség, és ha igen, milyen jogalkotásra köteles.
Az Országos Választási Bizottság megállapítja, hogy a népszavazásra feltenni kívánt kérdés valójában több kérdést és
feltételt von egységbe, amelyek külön-külön is megválaszolhatók. Így a választópolgárnak nincs lehetősége
megkülönböztetést tenni, és részkérdésenként véleményt nyilvánítani a kezdeményezésről, továbbá nem egyértelmű
a „mindazok a politikusok” kifejezés sem. Ennek alapján a népszavazásra feltenni kívánt kérdésre nem lehet
egyértelműen válaszolni.
Az Országos Választási Bizottság – az Nsztv. 10. § a) és c) pontjai alapján, mivel a kérdés nem tartozik az Országgyűlés
feladat és hatáskörébe és megfogalmazása nem felel meg a törvényben foglalt követelményeknek – az aláírásgyűjtő ív
mintapéldányának hitelesítését megtagadja.
II. A határozat az Alaptörvény 8. cikk (2) bekezdésén, 25. cikkén, XXVIII. cikkének (2) bekezdésén, az Nsztv. 2. §-án, a 10. §
a) és c) pontjain, továbbá 13. § (1) bekezdésén, a jogorvoslatról szóló tájékoztatás a Ve. 130. §-ának (1) bekezdésén,
az illetékekről szóló 1990. évi XCIII. törvény 37. § (1) bekezdésén, 39. § (3) bekezdés b) pontján, 42. § (1) bekezdés
g) pontján, valamint a Legfelsőbb Bíróság 2/2010. (III. 23.) közigazgatási jogegységi határozatán alapul.
Dr. Bordás Vilmos s. k.,
az Országos Választási Bizottság elnöke


text:
1395/2018. (VIII. 21.) Korm. határozata a Népművészet Mestere díj 2018. adományozásáról.
Magyarország Kormánya 2018-ban 1. Bartha Gergely táncosnak,
 2. Csapó Frigyesné hímzőnek,
 3. Decsi-Kiss Mária Gabriella gyöngyékszerkészítőnek,
 4. Hîrleţ Ioan „Nucu” prímásnak,
 5. Lele József citerásnak,
 6. Nagy Vincéné csipkekészítőnek,
 7. Szegedi Miklós János bútorfaragónak,
 8. Tóth Mihályné viseletkészítőnek, táncosnak,
 9. Varga Erzsébet bujkakészítőnek,
10. Varga Judit szövőnek
a Népművészet Mestere díjat adományozza. Orbán Viktor s. k.,
 miniszterelnök


text:
12/2012. (III. 7.) OGY határozata a litván civilek és parlamenti képviselők állásfoglalásáról a magyarországi átalakulást érő nemzetközi bírálatokkal szemben.
1. Az Országgyűlés köszönetet mond a Litván Köztársaság civil polgárainak és politikusainak, akik különböző formákban
– aláírásukkal megerősített nyilatkozatban, a törvényhozás elé terjesztett határozati javaslatban, nyilvános
állásfoglalásokban és más módokon – kiálltak azért, hogy a magyarok saját sorsukról maguk dönthessenek, és hitet
tettek Magyarország szuverenitása és önrendelkezése mellett. 2. Amint 1956-ban és 1989–1991-ben, úgy ma is Litvánia és Magyarország népe egymás sorsában saját sorsát, egymás
szabadságának ügyében saját szabadságának ügyét, egymás nemzeti méltóságában saját nemzeti méltóságát látja.
A magyar és a litván nép szolidaritása, amint 1956-ban és 1989–1991-ben, úgy most is túlmutat önmagán: az európai
népek közös szabadságáért, Európa jövőjéért érzett felelősség megnyilvánulása.
A határozatot az Országgyűlés a 2012. március 5-i ülésnapján fogadta el.
A határozatot az Országgyűlés a 2012. március 5-i ülésnapján fogadta el.
3. Magyarország különösen fontos szövetségesként és a megmérettetést jelentő pillanatokban áldozatvállalásra kész
barátként tekint Litvániára a polgárai akaratának érvényesítése mellett elkötelezett és arra képes, tagállamai
egyenlőségének, jogainak és méltóságának kölcsönös tiszteletben tartásán alapuló, jólétüket és biztonságukat
garantáló, erős, egységes és szolidáris Európa megteremtéséért folytatott küzdelmében.
4. Az Országgyűlés felkéri elnökét, hogy nyilvánítsa ki litván partnere felé nagyrabecsülését a litván törvényhozásban
indult kezdeményezés iránt. 5. Az Országgyűlés felkéri a Kormányt, hogy nyilvánítsa ki köszönetét a Litván Köztársaság Kormánya felé Litvánia
Magyarországgal vállalt szolidaritásáért. Köszönjük, Litvánia! Kövér László s. k.,
az Országgyűlés elnöke


text:
126/2003. (XI. 21.) OGY határozata a ,,Parlagfűmentes Magyarországért’’ eseti bizottság jelentésének elfogadásáról és a szükséges kormányzati intézkedésekről.
1. Az Országgyűlés — elfogadva a ,,Parlagfűmentes
Magyarországért’’ eseti bizottság jelentését — megállapítja:
A századforduló után Magyarországon megjelenő parlagfű napjainkra oly mértékben elterjedt, és az 1990-es
évek elejétől annyira fertőzötté vált az ország, hogy a döntően parlagfű okozta allergia népbetegséggé vált. Becslések szerint az ország lakosai negyedének okoz visszavisszatérő problémát. A társadalombiztosítás kiadása az
allergiás betegségek kezelésére rendelt gyógyszerek támogatására, a lakossági kiadások, a táppénzes napok megemelkedése és az elmaradt idegenforgalmi bevételek súlyos nemzetgazdasági károkat okoznak. A számított összkárérték igen nehezen megbecsülhető, a szakértői jelentések alapján több tízmilliárd forintra tehető.
Az előző kormányok előtt is ismert probléma megoldására elégségesen hatékony intézkedések nem történtek.
A határozatot az Országgyűlés a 2003. november 17-i ülésnapján
fogadta el.
A határozatot az Országgyűlés a 2003. november 17-i ülésnapján
fogadta el.
Az Országgyűlés Környezetvédelmi Bizottságának tájékoztatójában foglaltakat, az allergizáló növények szaporodásának és elterjedésének visszaszorítása, a biológiai allergének koncentrációcsökkentésének elősegítése és a megfelelő életminőséghez szükséges környezeti állapot megőrzése érdekében tett javaslatait nem követték a szükséges
hatást eredményező kormányzati intézkedések.
2. Az Országgyűlés új megközelítést tart szükségesnek
a parlagfű elleni küzdelemben:
a) ne csak növényvédelmi kérdésként, hanem ezzel párhuzamosan környezetvédelmi, környezeti és humán egészségügyi kérdésként szükséges foglalkozni a problémával;
b) a parlagfű elleni védekezés sikeressége érdekében a
hangsúlyt az ösztönző módszerek alkalmazására kell helyezni;
c) a kötelezés és szankcionálás hatékony, a növény
virágzását, pollentermelését akadályozó megoldásait kell
megtalálni;
d) elengedhetetlen az állami szerepvállalás a programok kidolgozásában, a végrehajtás megszervezésében, a
civil kezdeményezések támogatásában;
e) nélkülözhetetlen a költségvetési források szükséges
nagyságrendű biztosítása és programszerű felhasználása.
3. Az Országgyűlés felkéri a Kormányt, hogy 2003. december 31-ig hozzon létre a parlagfű elleni védekezés
összehangolására tárcaközi bizottságot, amely az ország
területére — a ,,Parlagfűmentes Magyarországért’’ eseti
bizottság munkáját figyelembe véve — egységes intézkedési tervet készít, megyei szinten is koordinációs feladatokat lát el. A tárcaközi bizottság munkájáról — az évi felkészülésről és az előző év eredményeiről — a Kormány
minden év március 31-éig beszámol az Országgyűlésnek.
4. A közérdekű védekezés végrehajtása érdekében a
2004. évi költségvetési törvényben 1,5 milliárd forint kerül
elkülönítésre a következő megosztás szerint: az Egészségügyi, Szociális és Családügyi Minisztérium fejezetében
400,0 millió forint, a Környezetvédelmi és Vízügyi Minisztérium fejezetében 400,0 millió forint, a Földművelésügyi
és Vidékfejlesztési Minisztérium fejezetében 400,0 millió
forint és a Belügyminisztérium fejezetében 300,0 millió
forint.
5. A ,,parlagfű-mentesítésre, a népegészségügyi program feladatainak támogatására’’ felajánlott személyi jövedelemadóból származó 1% döntő része parlagfű-mentesítésre kerül felhasználásra.
6. Az Országgyűlés a ,,Parlagfűmentes Magyarországért’’ eseti bizottság munkáját befejezettnek tekinti.
Dr. Szili Katalin s. k.,
az Országgyűlés elnöke


text:
127/2014. (III. 31.) KE határozata bírói kinevezésről.
Az Alaptörvény 9.  cikk (3)  bekezdés k)  pontja, valamint a  bírák jogállásáról és javadalmazásáról szóló 2011. évi
CLXII. törvény 3. § (2) bekezdése alapján – az Országos Bírósági Hivatal elnökének javaslatára – dr. Molnár Gergelyt
2014. április 1. napjától határozatlan időtartamra bíróvá kinevezem.
Budapest, 2014. március 21. Áder János s. k.,
 köztársasági elnök


text:
1143/2019. (III. 18.) Korm. határozata a Bük város külterületén fekvő földrészletek beruházási célterületté nyilvánításáról.
A Kormány a  termőföld védelméről szóló 2007. évi CXXIX. törvény 11.  § (2) és (3)  bekezdésében foglaltakra
figyelemmel beruházási célterületté nyilvánítja a Bük város közigazgatási területén fekvő, az ingatlan-nyilvántartás
szerint Bük külterület 04/47, 04/49, 04/56, 04/58, 04/46, 04/44, 04/16, 04/17, 04/19, 04/45, 04/48, 04/57 helyrajzi
számú földrészleteket, valamint az  ezen földrészletekből a  telekalakítási eljárások végleges befejezését követően
kialakított földrészleteket.
Orbán Viktor s. k.,
 miniszterelnök


text:
77/2013. (VI. 10.) ME határozata az Országos Atomenergia Hivatal főigazgatójának kinevezéséről.
A központi államigazgatási szervekről, valamint a  Kormány tagjai és az  államtitkárok jogállásáról szóló 2010. évi
XLIII. törvény 71. § (4) bekezdése alapján – a nemzeti fejlesztési miniszter javaslatára –
Fichtinger Gyulát az Országos Atomenergia Hivatal főigazgatójává – 2013. június 5-ei hatállyal –
kinevezem. Orbán Viktor s. k.,
 miniszterelnök


text:
1807/2015. (XI. 10.) Korm. határozata az „MFB pontok kialakítása és pénzügyi közvetítői szolgáltatások nyújtása” tárgyú közbeszerzési eljárás részvételi felhívása és az ahhoz kapcsolódó kiegészítő irat jóváhagyásáról.
A Kormány jóváhagyja az  „MFB pontok kialakítása és pénzügyi közvetítői szolgáltatások nyújtása” tárgyú
közbeszerzési eljárás részvételi felhívását és az  ahhoz kapcsolódó kiegészítő iratot a  részére bemutatott tervezet
szerint.
Orbán Viktor s. k.,
 miniszterelnök


text:
22/2010. (III. 18.) ME határozata a Kutatási és Technológiai Innovációs Tanács elnökének és tagjainak megbízásáról.
A Kutatási és Technológiai Innovációs Alapról szóló 2003. évi XC. törvény 11. § (2) bekezdése, valamint a Kutatási és Technológiai
Innovációs Tanácsról szóló 255/2003. (XII. 24.) Korm. rendelet 4. § (1) bekezdése alapján – a kutatás-fejlesztésért és technológiai
innovációért felelős miniszter elő ter jesz tésére
Lepsényi Istvánt, a Vállalkozók és Munkáltatók Országos Szövetsége társelnökét a Kutatási és Technológiai Innovációs
Tanács elnöki teendőinek ellátásával;
Várkonyi Attilát, a Fast Ventures Kft. ügyvezető igazgatóját,
dr. Csepeli Györgyöt, a Miniszterelnöki Hivatal politikai főtanácsadóját, igazgatót,
ifj. Duda Ernőt, a Solvo Biotechnológiai Zrt. vezérigazgatóját,
dr. Manherz Károlyt, az Oktatási és Kulturális Minisztérium szakállamtitkárát,
dr. Pakucs Jánost, a Magyar Innovációs Szövetség elnökét,
Vámos Zoltánt, a General Electric Hungary Zrt. technológiai igazgatóját
a Kutatási és Technológiai Innovációs Tanács tagsági teendőinek ellátásával
– a 2010. március 10-étől 2010. június 30-áig terjedő időtartamra –
megbízom. Bajnai Gordon s. k.,
miniszterelnök


text:
1063/2018. (II. 28.) Korm. határozata a torontói Magyar Diaszpóra Missziós Központ létrehozatalához szükséges forrás biztosításáról.
A Kormány
 1. egyetért a torontói Magyar Diaszpóra Missziós Központ létrehozásával;
 2. az államháztartásról szóló törvény végrehajtásáról szóló 368/2011. (XII. 31.) Korm. rendelet 101/A.  § hatálya
alá tartozó támogatást nyújt az  Első Magyar Református Egyház (First Hungarian Presbyterian Church)
kedvezményezett szervezet részére az 1. pontban meghatározott célra, a 3. és 4. pontban meghatározott összegben;
3. felhívja a  nemzetgazdasági minisztert, hogy – az  emberi erőforrások minisztere bevonásával – a  2018. évben
gondoskodjon az  1.  pontban foglalt cél megvalósítása érdekében 250 000 000 forint többletforrás biztosításáról
a Magyarország 2018. évi központi költségvetéséről szóló 2017. évi C. törvény 1. melléklet XX. Emberi Erőforrások
Minisztériuma fejezet, 20. Fejezeti kezelésű előirányzatok cím, 55.  Egyházi célú központi költségvetési
hozzájárulások alcím, 9. Egyházi közösségi célú programok és beruházások támogatása jogcímcsoport javára;
Felelős: nemzetgazdasági miniszter
emberi erőforrások minisztere Határidő: 2018. július 31.
 4. felhívja a  nemzetgazdasági minisztert, hogy – az  emberi erőforrások minisztere bevonásával – a  2019. évben
gondoskodjon az  1.  pontban foglalt cél megvalósítása érdekében 250 000 000 forint összegű költségvetési forrás
biztosításáról a XX. Emberi Erőforrások Minisztériuma fejezet javára;
Felelős: nemzetgazdasági miniszter
emberi erőforrások minisztere Határidő: a 2019. évi központi költségvetés tervezése során
 5. felhívja az  emberi erőforrások miniszterét, hogy az  1.  pontban meghatározott cél megvalósítására tegye meg
a szükséges intézkedéseket a 2018. évi támogatási jogviszony létrehozása érdekében;
Felelős: emberi erőforrások minisztere
Határidő: a 3. pont szerinti forrás rendelkezésre állását követően azonnal
6. felhívja az  emberi erőforrások miniszterét, hogy az  1.  pontban meghatározott cél megvalósítására tegye meg
a szükséges intézkedéseket a 2019. évi támogatási jogviszony létrehozása érdekében.
Felelős emberi erőforrások minisztere
Határidő: 2019. március 15.
Orbán Viktor s. k.,
 miniszterelnök


text:
231/2010. (IX. 17.) KE határozata a Köztársasági Elnöki Hivatal Jogi, Alkotmányossági és Közigazgatási Hivatala vezetőjének kinevezéséről.
A köztársasági elnök, a miniszterelnök, az Országgyűlés elnöke, az Alkotmánybíróság elnöke és a Legfelsőbb Bíróság elnöke
tiszteletdíjáról és juttatásairól szóló 2000. évi XXXIX. törvény 10. §-ának (3) bekezdése alapján dr. Cservák Csabát a Köztársasági
Elnöki Hivatal Jogi, Alkotmányossági és Közigazgatási Hivatala vezetőjévé 2010. szeptember 16-ai hatállyal kinevezem.
Budapest, 2010. szeptember 16. Schmitt Pál s. k.,
köztársasági elnök


text:
23/2014. (II. 6.) KE határozata bírói felmentésről.
Az Alaptörvény 9.  cikk (3)  bekezdés k)  pontja, valamint a  bírák jogállásáról és javadalmazásáról szóló 2011. évi
CLXII.  törvény 90.  §-a alapján – az  Országos Bírósági Hivatal elnökének javaslatára – lemondására tekintettel
Plesuné dr. Farkas Zsuzsánnát 2014. március 31-ei hatállyal bírói tisztségéből felmentem.
Budapest, 2014. január 24. Áder János s. k.,
 köztársasági elnök